
RAPORT DE SPECIALITATE
privind prelungirea prin act adiţional,  pe o perioada de 1 an a contractului de închiriere nr. 1549/2011, încheiat cu Consulatul Onorific al Republicii Moldova la Timişoara


     	Prin cererea cu numărul CT 2022-001572/11.03.2022, Consulatul Onorific al Republicii Moldova la Timişoara, solicită  prelungirea pe o perioadă de 5 ani a contractului de închiriere numărul 1549/29.03.2011, cu termen de valabilitate 28.03.2022, având ca obiect spaţiul situat in Timișoara, Bv. Revoluţiei 1989, nr.20, et.1, ap.3.  
	Solicitarea a fost analizată în ședința din 14.03.2022 a Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Român, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.49/22.02.2022, fiind avizată favorabil cererea de prelungire prin act adițional, a contractului de închiriere  nr.1549/2011, încheiat cu Consulatul Onorific al Republicii Moldova La Timișoara, pe o perioadă de 5 ani,  urmând să fie făcute demersurile de  întocmire și aprobare a proiectului de hotărâre în acest sens .
	Întrucât comisia a hotărât clarificarea tarifului de închiriere al spațiului deținut de către Consulatul Onorific al Republicii Moldova la Timișoara, raportat la prevederile legislative stipulate în conținutul Decretului Lege nr.148/11.05.1990, de modificare și completare a Decretului nr.194/1980, privind folosirea  fondului locativ de către persoanele juridice și fizice străine, reprezentanțele acestora și persoanele fizice străine aflate pe teritoriul României, s-a desfășurat o nouă ședință a comisiei SAD, în data de  21.03.2022, reanalizându-se documentele suplimentare  depuse de către Consulat, iar hotărârea finală a comisiei  SAD a fost cea de  prelungire pe o perioadă a contractului de închiriere 1549/29.03.2011, cu menținerea tarifului de închiriere actual , cu condiția depunerii de către Consul a unui Raport de activitate, până la data emiterii Proiectului HCL, privind prelungirea contractului .
	Precizăm urmatoarele: spaţiul deținut de către Consulatul Onorific al Republicii Moldova la Timişoara este situat în imobilul din Timişoara,  Bv. Revoluţiei 1989, nr.20, ap.3, et.1  si este compus din 9 încaperi în suprafaţă de 160,2 m.p, fiind înscris în cartea funciară numărul 412049-C1-U6, număr topo 134/III în proprietatea Statului Român ,,în administrarea Consiliului Popular al Municipiului Timișoara prin ILLT ,, 
 Spațiul este înregistrat în evidența patrimonială a Municipiului Timișoara ,cu numărul de inventar 20134 și valoarea de inventar 467797.
Tariful de închiriere al acestui spaţiu a fost stabilit la 0.88 lei/mp/lună, conform anexei la HCL nr.254/2013, fiind actualizat anual cu rata inflației.
 Spațiul este liber de sarcini, fiind verificat prin adresele de mai jos :
- CT2022-1572/15.03.2022 a Serviciul Juridic;
- CT2022- 001572/15.03.2022 a Compartimentului  Fond Funciar; 
- CT2022-001572/15.03.2022 a  Biroului  Clădiri Terenuri;
În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
            Apreciem faptul că, Proiectul de hotărâre privind privind prelungirea prin act adiţional,  pe o perioadă de 1an a contractului de închiriere nr. 1549/2011, încheiat cu Consulatul Onorific al Republicii Moldova la Timişoara, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

